Տեսանելի լույսից ավելի կարճալիք (բարձր հաճախականության) էլեկտրամագնիսական ճառագայթումը կոչվում է ուլտրամանուշակագույն լույս (Ultraviolet light): ՈՒլտրամանուշակագույն ճառագայթները, մասնավորապես` դրանց երկարալիք սպեկտրը (UV-A, ալիքի երկարությունը`400-315 նանոմետր (նանոմետրը հավասար է սանտիմետրի մեկ տասը միլիոներորդ մասին)), որը հաճախ կոչում են «սեւ լույս» /Black light/, կիրառվում է տարբեր ռազմական նպատակներով, մասնավորապես` մթության մեջ թշնամու զինվորներին բացահայտելու համար: «Սեւ լույսը» անտեսանելի է մարդու համար, բայց տեսանելի է հատուկ սարքերով եւ, բացի դրանից, կան տարբեր նյութեր, որոնք մթության մեջ տեսանելի են դառնում «սեւ լույսի» տակ, մասնավորապես, սինթետիկ թելեր պարունակող համազգեստը։